Bolinder-Munktell BM 35, produsert 1952-1959
**AB Bolinder-Munktell** (ofte forkortet *BM*) er en tidligere svensk traktor- og maskinprodusent som ble grunnlagt i 1932 i Eskilstuna ved en sammenslåing av J & C G Bolinders Mekaniska Verkstads AB og Munktells Mekaniska Verkstads AB. I 1950 ble Bolinder-Munktell kjøpt av Volvo. Volvo endret merkenavnet til *BM-Volvo* mot slutten av 1950-tallet og *Volvo BM* i 1972. Firmanavnet ble endret til **Volvo BM AB** i 1973, VME Group i 1985 og Volvo Construction Equipment i 1995.

Produkter
---------

### Traktorer

Volvo BM 700 fra 1970-tallet
Bolinder-Munktell er best kjent for traktorene sine, som først hadde tosylindrede glødehodemotorer (semidieselmotorer) som gikk på råolje. Dette var totaktsmotorer, med en noe spesiell lyd. Disse motorene kunne starte i feil rotasjonsretning om de ble kvelt i en motbakke, noe som ikke var helt ufarlig. 

Under andre verdenskrig ble det produsert traktorer som gikk på knott ved hjelp av en knottgenerator. I begynnelsen fantes det ikke teknologi for å kjøre glødehodemotorer på knottgenerator. I perioden 1941-1942 ble derfor en firesylindret forgassermotor fra Volvo brukt. BM utvikla så et ombyggningssett for råoljemotorene sine, slik at de kunne bli kjørt på vedgass. Vedgassgeneratorene blei levert av Hesselman.

I krigsårene innledet BM et samarbeid om traktorproduksjon med Volvo i Göteborg. Begge firmaene leverte traktorer, som med unntak av motorene var så godt som like. BM produserte sine egne traktorer, med sine egne råoljemotorer. I tillegg leverte de traktorer uten motorer til Volvo, som satte inn sine egne bensin-/parafinmotorer. 

De to firmaene hadde separate salgsorganisjasjoner; traktorene til BM var grønne og de til Volvo var røde. Kundene valgte i virkeligheten mellom råolje- og bensin-/parafindrift. Tidlig på 50-tallet var det klart at glødehodemotorene hadde utspilt sin rolle. Bolinder-Muntell utviklet derfor en serie moderne, direkteinnsprøyta dieselmotorer som de brukte i både traktorer og andre maskiner. Motorene hadde samme sylinderdiameter og slaglengde, men ulikt antall sylindere. Den første traktoren med dieselmotor, BM 35/36, kom i 1952. BM 35/36 hadde en tresylindret dieselmotor på 40 hk. I 1953 blei den etterfulgt av en BM 55, med en firesylindret dieselmotor på 52 hk og i 1955 kom BM 230 Viktor, med en tosylindret dieselmotor på 31 hk. I 1959 kom Bolinder-Munktell med BM 350 Boxer, som var en svært moderne traktor på denne tiden. I tillegg til landbruksversjonen ble BM 350 også brukt som basis for Bolinder-Munktell sine skogs- og anleggsmaskiner. BM 350 Boxer var derfor med på å legge grunnlaget for den senere suksessen med de gule anleggsmaskinene.

* BM 2
* BM 15 (Terrier)
* BM 21
* BM 24. BM 25
* BM 31. 33/32. 34
* BM 35, BM 36
* BM 55
* BM 200, BM 210 (Teddy)
* BM 230 (Victor)
* BM 320 B, 320 D (Buster)
* BM 350 (Boxer)
* BM 425 (Terrier
* BM 470, 471
* BM/T 400
* BM T 675
* BM 230 Victor
* BM 320 Buster
* BM 320 B,D
* BM Parca 714
* Volvo BM 350 Boxer
* Volvo BM T400 Buster
* Volvo BM 430
* Volvo BM T430
* Volvo BM 470 Bison
* Volvo BM 500
* Volvo BM T500
* Volvo BM 600
* Volvo BM T600
* Volvo BM 650
* Volvo BM 700 Turbo
* Volvo BM 800
* Volvo BM 810
* Volvo BM 814
* Volvo BM 2200
* Volvo BM 2204
* Volvo BM 2250
* Volvo BM 2254
* Volvo BM 2600
* Volvo BM 2650s
* Volvo BM 2650
* Volvo BM 2654

### Skogsmaskiner

BM 230 Bamse
### Anleggsmaskiner

Den klassiske baklasteren Volvo BM LM 621, 1976-modell
### Beltevogner

Norsk Volvo BM BV202NF1 på øvelse i 1981
* Volvo BM BV202

Se også
-------

* Johan Theofron Munktell

Eksterne lenker
---------------

* Munktellmuseet
* Volvo Construction Equipment global history site
* Volvo Construction Equipment